als_Latn dik_Latn sag_Latn
Shaqa: Liverpooli më bëri ofertë të majme, por klubi s’më shiti (video)
Ylli i kombëtares zvicerane, shqiptari Xherdan Shaqiri, ka deklaruar se Anglia ka angazhuar djem të rinj e të panjohur për të provuar që ta përmirësojnë debaklin që tre Luanët e pësuan në Botërorin e sivjetmë.
Sulmuesi 22-vjeç, i cili shënoi hat-trick në fitoren e Zvicrës kundër Hondurasit në këtë Botëror, do të përballet me skuadrën e Roy Hodgsonit në Bazel këtë të hënë në kuadër të kualifikimeve për Euro2016.
“Pres një Angli me shumë lojtarë të rinj të cilët ende nuk janë aq të njohur”, ka thënë Shaqiri.
“Ata do të provojnë ta përmirësojnë imazhin e kombëtares së tyre pasi në Botëror nuk patën paraqitje të mirë. Ata do të vijnë në Zvicër për të fituar. Por ne do ta luajmë lojën tonë normale – dhe normal, do të synojmë gjithashtu fitore”, ka thënë Shaqa.
Shaqiri ka thënë se kombëtarja e Zvicër e ka një përparësi pasi janë skuadër e formuar më herët dhe e njohin njëri-tjetrin.
“Trajneri Vladimir Petkovic na ka thënë se nuk i duhet të bëjë shumë ndryshime për ndeshjen me Anglinë”, ka shtuar ai.
Sulmuesi i Bayern Munichut ka thënë gjithashtu se klubi i tij ka bllokuar ofertën prej rreth 20 milionë eurosh nga Liverpooli të bërë gjatë verës së sivjetme.
Shaqiri, i lindur në Kosovë, i cili e ka ndihmuar skuadrën e tij Bayern t’i fitojë dy titujt e fundit në Bundesligë, Ligën e Kampionëve të vitit 2013 dhe dy Kupa të Gjermanisë, ka pasur vetëm 17 paraqitje sezonin e kaluar.
“Liverpooli më bëri një ofertë para Botërorit, por Bayerni e refuzoi”, tha Shaqiri.
“Më thanë: ‘Xherdan, nuk do të të shesim’. Ka pasur edhe spekulime të mëdha në media rreth të ardhmes sime gjatë muajit gusht. Më vjen mirë se tani gjithçka është qetësuar. Bayerni ma ka bërë me dije se nuk do të më lejojnë të largohem. Por, edhe unë ua kam bërë me dije duka më shumë minutazhë në fushë”, ka thënë Shaqa./KOHA.net/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn